Alaquàs reconeix el treball de la Federació de Dones Progressistes de la Comunitat Valenciana
05/03/2013

# Alaquàs reconeix el treball de la Federació de Dones Progressistes de la Comunitat Valenciana

*   05/03/2013
*   [Imprimir](#)
*   Compartir
*    https://www.alaquas.org/documento.asp?id\_do=13655

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13655%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20reconeix%20el%20treball%20de%20la%20Federaci%C3%B3%20de%20Dones%20Progressistes%20de%20la%20Comunitat%20Valenciana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13655/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13655/05032013dsc00120_Form_4.jpg)](https://www.alaquas.org/ficheros/documentos/2013/2/13655/05032013dsc00120_Form_10.jpg "<a href='https://www.alaquas.org/ficheros/documentos/2013/2/13655/05032013dsc00120_Form_10.jpg' target=_blank><i class='fa fa-external-link' aria-hidden='true'></i>.Alaquàs reconeix el treball de la Federació de Dones Progressistes de la Comunitat Valenciana</a>")

L'Ajuntament d'Alaquàs i el Consell de Dones celebren una nova edició dels Premis Clara Campoamor d'Alaquàs, acte central de la programació amb motiu del 8 de Març

Alaquàs va premiar ahir el treball de la Federació de Dones Progressistes de la Comunitat Valenciana amb motiu del Premi Clara Campoamor d'Alaquàs, acte central de la programació organitzada per celebrar el 8 de Març, Dia Internacional de les Dones.

L'alcaldessa d'Alaquàs, Elvira García Campos, va ser l'encarregada de lliurar el premi a la presidenta de la Federació de Dones Progressistes de la Comunitat Valenciana, Amàlia Alba Tarazón, en reconeixement al treball desenvolupat pel seu col·lectiu en la lluita per la igualtat de gènere. La primera edil va destacar "el treball realitzat per aquesta entitat en la posada en marxa d'iniciatives per fer efectiva una societat amb els mateixos drets i oportunitats per a tots i totes" i va obsequiar la Federació amb la reproducció d'una de les serigrafies sobre el Castell d'Alaquàs realitzada per l'artista local Carme Mateu. A l'acte va assitir el Consell de Dones de la ciutat i una representació de tots els col·lectius de dones d'Alaquàs.

**La F****ederació de Dones Progressistes** de la Comunitat Valenciana és una organització no governamental, sense ànim de lucre, de carácter laic, creada l'any 1987 i constituïda per associacions, federacions regionals i provincials i col·lectius de dones progressites d'àmbit nacional, autonòmic, provincial, municipal i internacional, conformant un teixit associatiu de més de 23.000 persones.

La Federació té un objectiu molt concret: aconseguir la igualtat i equitat de gènere entre dones i homes a través de la incidència política feminista i l'empoderament. La seua visió és la d'una societat en què tant les dones com els homes participen activament en la vida social, política i económica amb igualtat de drets i oportunitats. Tenen diverses àrees d'actuació: l'atenció, la sensibilització, la formació i l'assessorament, l'atenció jurídica, social i psicológica, a més de tindre un telèfon d'atenció a les víctimes de la violència.

La federació té una gran incidència en l'agenda dels drets de les dones, han participat de manera activa en l'elaboració de lleis claus per a la consecució de la igualtat d'oportunitats i és important destacar el treball en aliances amb altres entitats i organtizacions, de les quals formen part de la seua junta directiva com el Consell de Participació de la Dona, la Plataforma d'Organitzacions d'Acció social, la Unió d'Associacions Familiars, l'Institut de la Dona, el Comité Espanyol per al Benestar Social i un gran nombre d'organitzacions.

**Premi Clara Campoamor d'Alaquàs**

Els Premis Clara Campoamor d'Alaquàs s'atorguen anualment per fer reflexionar la ciutadania sobre les polítiques encaminades a la igualtat d'oportunitats. Es tracta d'una iniciativa de totes les associacions de dones de la ciutat constituïda ara fa sis anys per reconèixer tant a institucions públiques com a col·lectius ciutadans, el seu treball a favor de la igualtat de les dones així com en la lluita contra la violència de gènere.

Han rebut premi al llarg d'aquests anys la Junta de Comunitats de Castella la Manxa, Amnistia Internacional en la Comunitat Valenciana, la filòsofa Amelia Valcárcel, la Síndica de Greuges Emilia Caballero Álvarez, la Plataforma de Dones Artistes contra la Violència de Gènere, i l'any passat, el premi més especial va ser per a les associacions de dones d'Alaquàs: Ames de Casa, Dosal, Dimecres Femení, L'Oroneta i Soadi.